DJEČJI VRTIĆ SVETI KRIŽ ZAČRETJE

Trg Julija Lembergera 7

49223 Sveti Križ Začretje

KLASA: 601-01/20-01/008

URBROJ: 2197/04-04-21-14

Sveti Križ Začretje, 05. siječnja 2021.

Na temelju čl. 37. Zakona o predškolskom odgoju i obrazovanju (NN br. 10/97, 107/07, 94/13 i 98/19), čl. 50. Statuta Dječjeg vrtića Sveti Križ Začretje i Odluke Upravnog vijeća o raspisivanju natječaja za izbor i imenovanje ravnatelja Dječjeg vrtića Sveti Križ Začretje od 04. siječnja 2021. godine, Upravno vijeće Dječjeg vrtića Sveti Križ Začretje raspisuje

**NATJEČAJ**

**za izbor i imenovanje**

**ravnatelja/ice Dječjeg vrtića Sveti Križ Začretje**

Za ravnatelja/icu dječjeg vrtića može biti imenovana osoba koja ispunjava uvjete za odgojitelja ili stručnog suradnika sukladno Zakonu o predškolskom odgoju i obrazovanju, te ima najmanje 5 godina radnog staža u djelatnosti predškolskog odgoja.

Ravnatelja/icu imenuje Općinsko vijeće Općine Sveti Križ Začretje na prijedlog Upravnog vijeća Dječjeg vrtića Sveti Križ Začretje na vrijeme od (4) četiri godine.

Ista osoba može biti ponovno imenovana za ravnatelja/icu.

Pored navedenih uvjeta kandidati moraju ispunjavati i opće uvjete za prijem u radni odnos:

1. punoljetnost
2. zdravstvena sposobnost za obavljanje poslova radnog mjesta

* Dokaz o zdravstvenoj sposobnosti za obavljanje poslova radnog mjesta dostavit će izabrani kandidat po dostavljenoj obavijesti o izboru.

Uz vlastoručno potpisanu prijavu kandidati su obvezni priložiti sljedeće dokaze o ispunjavanju uvjeta natječaja:

* životopis
* dokaz o državljanstvu
* dokaz o stručnoj spremi (preslika diplome)
* dokaz o položenom stručnom ispitu za odgojitelja ili stručnog suradnika prema Zakonu o predškolskom odgoju i obrazovanju (preslika svjedodžbe o položenom stručnom ispitu)
* dokaz o radnom stažu (potrebno je dostaviti sve dokumente navedene u točki a) i b);

a) elektronički zapis o radno pravnom statusu/e-radna knjižica koja se vodi pri Hrvatskom zavodu za mirovinsko osiguranje pribavljen za vrijeme trajanja natječaja,

b) potvrda predškolske ustanove odnosno preslika ugovora o radu (koja mora sadržavati vrstu poslova koju je obavljao i vremenska razdoblja u kojem je kandidat obavljao navedene poslove)

* dokaz o nepostojanju zapreka za zasnivanje radnog odnosa sukladno članku 25. Zakona o predškolskom odgoju i obrazovanju i to:

1. uvjerenje nadležnog suda da se protiv kandidata ne vodi kazneni postupak (članak 25. stavak 2. Zakona o predškolskom odgoju i obrazovanju), ne starije od 30 dana od dana objave natječaja
2. uvjerenje nadležnog suda da se protiv kandidata ne vodi prekršajni postupak (članak 25. stavak 4. Zakona o predškolskom odgoju i obrazovanju), ne starije od 30 dana od dana objave natječaja
3. izjava kandidata o nepostojanju zapreka iz članka 25. Zakona o predškolskom odgoju i obrazovanju (vlastoručno potpisana)

* prijedlog četverogodišnjeg plana i programa rada dječjeg vrtića

Izabrani kandidat prilikom zapošljavanja dužan je dostaviti izvornike dokaza priloženih u preslici.

Na natječaj se mogu prijaviti osobe oba spola.

Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski spol.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo, odnosno uz prijavu priložiti svu potrebnu dokumentaciju prema posebnom zakonu.

Kandidat koji ostvaruje pravo prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji dokazuje isti potrebnim dokumentima. Dokazi potrebni za ostvarivanje prava prednosti pri zapošljavanju objavljeni su na stranicama Ministarstva hrvatskih branitelja na poveznici https://branitelji.gov.hr/zapošljavanje-843/843.

Upravno vijeće Dječjeg vrtića predlaže ravnatelja kojeg imenuje Osnivač na rok od 4 godine. Osnivač zadržava pravo da ne izabere niti jednog kandidata.

Prijave s potrebnom dokumentacijom dostaviti u roku 15 dana od dana objave ovog natječaja na mrežnim stranicama Hrvatskog zavoda za zapošljavanje, oglasnoj ploči Dječjeg vrtića Sveti Križ Začretje i mrežnim stranicama Općine Sveti Križ Začretje.

**Općina Sveti Križ Začretje, Trg hrvatske kraljice Jelene 1, 49223 Sveti Križ Začretje, s naznakom «Natječaj za imenovanje ravnatelja Dječjeg vrtića Sveti Križ Začretje»**

S kandidatima koji ispunjavaju formalne uvjete natječaja obavit će se intervju.

O rezultatu izbora kandidati će biti obaviješteni u roku 45 dana od dana isteka roka za podnošenje prijave.

Sve informacije mogu se dobiti na tel: 049/227-764.

Osobni podaci kandidata koristit će se isključivo u provedbi javnog natječaja sukladno Zakonu provedbi Opće uredbe o zaštiti osobnih podataka i Uredbe (EU) 2016/679.

PREDSJEDNIK UPRAVNOG VIJEĆA Jasminka Lasić